[pic] | EUROOPA ÜHENDUSTE KOMISJON |

Brüssel 7.2.2006

KOM(2006) 53 lõplik

2003/0300 (COD)

KOMISJONI ARVAMUS mis on esitatud vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU DIREKTIIVI energia lõppkasutuse tõhususe ja energeetikateenuste kohta (ning millega tunnistatakse kehtetuks nõukogu direktiiv 93/76/EMÜ) COM (2003) 739 lõplik, C6-0298/2005-2003/0300 (COD)

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2003/0300 (COD)

KOMISJONI ARVAMUS mis on esitatud vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU DIREKTIIVI energia lõppkasutuse tõhususe ja energeetikateenuste kohta (ning millega tunnistatakse kehtetuks nõukogu direktiiv 93/76/EMÜ) COM (2003) 739 lõplik, C6-0298/2005-2003/0300 (COD))

1. SISSEJUHATUS

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel esitatud muudatuste kohta. Komisjon esitab allpool oma arvamuse Euroopa Parlamendi tehtud muudatusettepanekute kohta.

2. TAUSTTEAVE

A) Komisjoni otsus: 10.12.2003.

b) Ettepaneku edastamine Euroopa Parlamendile ja nõukogule: 11.12.2003.

c) Regioonide komitee arvamus: 17.6.2004.

d) Euroopa majandus- ja sotsiaalkomitee arvamus: 28.10.2004.

e) Euroopa Parlamendi arvamus esimesel lugemisel: 7.6.2005.

f) Nõukogu poliitiline kokkulepe: 28.6.2005.

g) Ühise seisukoha vastuvõtmine: 23.9.2005.

h) Arvamus teisel lugemisel: 13.12.2005.

3. ETTEPANEKU EESMÄRK

Käesoleva ettepaneku eesmärk on edendada energiakasutuse tõhusust ja energiateenuseid ning arendada nende turgu kui vahendeid, mille abil panustada nii keskkonnakaitsesse kui ka energiavarustuse kindlusesse.

Ettepanek on kavandatud kaasa aitama teabe-, rahaliste, institutsiooniliste ja muude tõkete kõrvaldamisele, mis takistavad märkimisväärse energiasäästupotentsiaali rakendamist, mis on olemas kõigis liikmesriikides. Sel eesmärgil nähakse ette nõuded järgmistes valdkondades: parem teavitamine, energiateenuste ja energiatõhususe meetmete pakkujate parem kvalifikatsioon ja akrediteerimine, energiasäästu toetavate rahastamisvahendite edendamine, täiustatud tariifisüsteemid, paremad rahastamismehhanismid, tõhustatud energiaauditid ning tõhustatud mõõtmine ja arvete koostamine. Käesoleva direktiivi võimalikult parema rakendamise tagamiseks on selles sätestatud nii ühtne aastane energiasäästu eesmärk kui ka avaliku sektori kohustused energia säästmiseks. Lisaks on energia jaemüüjatele ja tarnijatele pandud kohustused tõhustada oma klientidele pakutavaid energiateenuseid ja energiatõhususe auditeid. Kõigi nende energiatõhususe parandamise vahendite mõõtmiseks ja aruandluseks on käesolevas direktiivis sätestatud ühtsed mõõtmismeetodid ja aruandluse nõuded liikmesriikidele.

4. KOMISJONI ARVAMUS EUROOPA PARLAMENDI TEHTUD MUUDATUSTE KOHTA

4.1. Muudatused, millega komisjoni nõustub

Komisjon nõustub täielikult kõigi 49 Euroopa Parlamendi vastuvõetud muudatusega. Need on Euroopa Parlamendi ja nõukogu vahel teisel lugemisel saavutatud kompromisskokkuleppe tulemus. Kõnealused muudatused on kooskõlas komisjoni ettepaneku eesmärkidega ning nendega on õnnestunult lisatud kohustuslikke osi, mis kompenseerivad energiasäästmise siduva eesmärgi ja avaliku sektori eraldi säästueesmärgi puudumise.[1] Kompromisskokkuleppele jõudmist lihtsustas riiklike energiatõhususe meetmete ja nendega seotud kohustuslike aruandlusnõuete lisamine muudatusega 73 (artikli 4 lõike 2 kohta) ja muudatusega 84 (artikli 14 lõike 2 kohta). Lisaks on avaliku sektori jaoks siduvate nõuete lisamine muudatusega 75 (artikli 5 lõike 1 teise lõigu kohta) teinud kompromissettepaneku komisjonile vastuvõetavamaks.

Muudatused ühises seisukohas seisnevad peamiselt järgmises:

- uued põhjendused, et selgitada artiklites sätestatud teatud tingimusi, eriti artiklid 4, 5 ja 6, milles on vastavalt kehtestatud energiasäästu eesmärgid, avaliku sektori kohustused ja energia jaemüügi- ning jaotusettevõtete kohustused;

- määratlused (artikkel 3), mis suurendavad direktiivi reguleerimisala, ehkki ainult vähesel määral;

- käesoleva direktiivi kohaldamise kolmandaks aastaks energiasäästu vahe-eesmärgi kehtestamine, mille kohta tuleb esimeses riikliku energiatõhususe meetmeid käsitlevas tegevuskavas esitada 30. juuniks 2007 aruanne koos ülevaatega liikmesriigi strateegiast vahe-eesmärgi ja üldiste säästueesmärkide saavutamiseks. (artikkel 4, lõige 2);

- ranged süstemaatiliste aruannete esitamise nõuded liikmesriikidele ja komisjonile (artikkel 14), sh tegevus avalikus sektoris (põhjendus 10 b);

- energiatõhususe parandamise mõõtmise süsteemi arendamine (artikkel 15 ning I, III ja IV lisa);

- soovitusliku loetelu lisamine energia muundamise turgude ja alaturgude kohta, mille jaoks saab välja töötada võrdlusnäitajad (IVa lisa);

- avaliku sektori kohustuste lisamine seoses ehitiste energiatõhusa ostmise, üürimise, asendamise ja moderniseerimisega (lV lisa).

5. JÄRELDUS

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.

[1] Tuleb meenutada, et komisjon lükkas ühise seisukoha tagasi põhjusel, et selles ei olnud esitatud kohustuslikke energiasäästu eesmärke ega eraldi säästueesmärki valitsussektorile.